
	EVA 2021-2130-0055

	
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Sklep o podaljšanju veljavnosti bonov za izboljšanje gospodarskega položaja na področju potrošnje v gostinstvu, turizmu, športu in kulturi – predlog za obravnavo


	1. Predlog sklepov vlade:

	Na podlagi osmega odstavka 43. člena Zakona o interventnih ukrepih za  pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21) je Vlada Republike Slovenije na …. seji dne …. pod ………točko dnevnega reda sprejela 

SKLEP:

[bookmark: _Hlk88653927]Vlada Republike Slovenije izdaja Sklep o podaljšanju veljavnosti bonov za izboljšanje gospodarskega položaja na področju potrošnje v gostinstvu, turizmu, športu in kulturi in ga objavi v Uradnem listu Republike Slovenije.
                                                                                    
   
mag. Janja Garvas Hočevar
V.D. GENERALNEGA SEKRETARJA


Sklep prejmejo:
- Ministrstvo za gospodarski razvoj in tehnologijo;
- Ministrstvo za finance;
- Služba Vlade RS za zakonodajo;
- Generalni sekretariat Vlade RS.


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	· Simon Zajc, državni sekretar na Ministrstvu za gospodarski razvoj in tehnologijo
· Ksenija Flegar v. d. generalne direktorice Direktorata za turizem na Ministrstvu za gospodarski razvoj in tehnologijo


	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

Zakon o interventnih ukrepih za  pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21) v IV. delu, 2. oddelku od 43. do 44. člena določa ukrep dajanja bonov z namenom odprave posledic epidemije v gostinstvu, turizmu, športu in kulturi za izboljšanje gospodarskega položaja z vidika spodbujanja potrošnje v gostinstvu, turizmu, športu in kulturi (v nadaljevanju Bon21). Bon21 je unovčljiv za storitve s področja gostinstva, turizma, športa in kulture, ki so v celoti izvedene in koriščene na ozemlju Republike Slovenije. Osmi odstavek 43. člena zakona določa, da se Bon21 glasi na upravičenca in se unovči od začetka uporabe uredbe iz trinajstega odstavka tega člena do 31. decembra 2021. Nadalje je določeno, da vlada lahko do 31. decembra 2021 s sklepom podaljša veljavnost Bonov21 za obdobje do šest mesecev. 

Uredba o načinu unovčitve bona za izboljšanje gospodarskega položaja na področju potrošnje v gostinstvu, turizmu, športu in kulturi, povračilu sredstev preko informacijskega sistema Finančne uprave Republike Slovenije ter načinu vodenja in upravljanja evidence bonov (Uradni list RS, št. 114/21) se je začela uporabljati dne 16. julija 2021. Takrat so se pričeli unovčevati Boni21. Od 16. 7. 2021 do 22. 11. 2021  je bilo unovčenih 50,1 % vrednosti Bonov21, porabljena vrednost Bonov21 do tega datuma znaša 96,2 milijona EUR. Neporabljena vrednost Bonov21 od 16. 7. 2021 do 22. 11. 2021 znaša 95,9 milijonov EUR oz. 49.9 % vrednosti bonov.

[bookmark: _GoBack]Ker je v Sloveniji slaba epidemiološka situacija in ker velik delež Bonov21 še ni bilo unovčenih, je potrebno ukrep dodatno podaljšati do maksimalnega roka, ki ga predvideva zakon, in sicer do 30. 6. 2022. S tem, ko bomo omogočili podaljšanje veljavnosti Bonov21, bomo do konca tega leta preprečili množično obiskovanje turističnih destinacij in gostinskih lokalov ter prispevali k zmanjševanju števila okužb. S podaljšanjem veljavnosti Bonov21 se bo spodbudilo povpraševanje domačih gostov v prvi polovici prihodnjega leta.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
Podaljšanje ukrepov bo imelo pozitivne posledice na gospodarstvo, predvsem na ohranjanje delovnih mest in zagotavljanje likvidnosti njihovega poslovanja. Posledice epidemije COVID-19 še vedno trajajo in njene posledice za gospodarstvo so negativne. Zato z interventnimi ukrepi poskušamo omiliti negativne vplive epidemije in posledično ekonomske krize.
	DA

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
Pravice porabe sredstev bodo zagotovljene v Proračunu RS. Ocena finančnih posledic po posameznih ukrepih za obdobje 1.1.2022 – 30.6.2022 je:
· pomoč v obliki bonov za izboljšanje gospodarskega položaja na področju potrošnje v gostinstvu, turizmu športu in kulturi 95.924.082 EUR (192.187.200-96.263.118,10 eur)




	7.b Predstavitev ocene finančnih posledic pod 40.000 EUR:
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02-popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) javnost ni bila povabljena k sodelovanju, ker gre za predlog sklepa Vlade.

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	

	                                        Simon Zajc
                                                                                                                  državni sekretar
Priloga:
· predlog sklepa Vlade Republike Slovenije
· obrazložitev





Priloga
                                                                   
Na podlagi osmega odstavka 43. člena Zakona o interventnih ukrepih za  pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21) Vlada Republike Slovenije izdaja 


SKLEP
o podaljšanju veljavnosti bonov za izboljšanje gospodarskega položaja na področju potrošnje v gostinstvu, turizmu, športu in kulturi

I

Veljavnost bonov za izboljšanje gospodarskega položaja na področju potrošnje v gostinstvu, turizmu, športu in kulturi iz 43. člena Zakona o interventnih ukrepih za pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21) se podaljša do 30. junija 2022.

II

Ta sklep začne veljati naslednji dan po objavi v Uradnem listu RS.


Št.
Ljubljana, dne 26. novembra 2021
EVA 2021-2130-0055

                                                Vlada Republike Slovenije
                                                          Janez Janša
                                                            predsednik






OBRAZLOŽITEV


Zakon o interventnih ukrepih za  pomoč gospodarstvu in turizmu pri omilitvi posledic epidemije COVID-19 (Uradni list RS, št. 112/21) v IV. delu, 2. oddelku od 43. do 44. člena določa ukrep dajanja bonov z namenom odprave posledic epidemije v gostinstvu, turizmu, športu in kulturi za izboljšanje gospodarskega položaja z vidika spodbujanja potrošnje v gostinstvu, turizmu, športu in kulturi (v nadaljevanju: Bon21). Bon21 je unovčljiv za storitve s področja gostinstva, turizma, športa in kulture, ki so v celoti izvedene in koriščene na ozemlju Republike Slovenije. 8. odstavek 43. člena zakona določa, da se Bon21 glasi na upravičenca in se unovči od začetka uporabe uredbe iz trinajstega odstavka tega člena do 31. decembra 2021. Nadalje je določeno, da vlada lahko do 31. decembra 2021 s sklepom podaljša veljavnost Bonov21 za obdobje do šest mesecev. 

Uredba o načinu unovčitve bona za izboljšanje gospodarskega položaja na področju potrošnje v gostinstvu, turizmu, športu in kulturi, povračilu sredstev preko informacijskega sistema Finančne uprave Republike Slovenije ter načinu vodenja in upravljanja evidence bonov (Uradni list RS, št. 114/21) se je začela uporabljati dne 16. julija 2021. Takrat so se pričeli unovčevati Boni21. Od 16. 7. 2021 do 22. 11. 2021  je bilo unovčenih 50,1 % vrednosti Bonov21, porabljena vrednost Bonov21 do tega datuma znaša 96,2 milijona EUR. Neporabljena vrednost Bonov21 od 16. 7. 2021 do 22. 11. 2021 znaša 95,9 milijonov EUR oz. 49,9 % vrednosti bonov.

Ker je v Sloveniji slaba epidemiološka situacija in ker velik delež Bonov21 še ni bilo unovčenih, je potrebno ukrep dodatno podaljšati do maksimalnega roka, ki ga predvideva zakon, in sicer do 30. 6. 2022. S tem, ko bomo omogočili podaljšanje veljavnosti Bonov21, bomo do konca tega leta preprečili množično obiskovanje turističnih destinacij in gostinskih lokalov ter prispevali k zmanjševanju števila okužb. S podaljšanjem veljavnosti Bonov21 se bo spodbudilo povpraševanje domačih gostov v prvi polovici prihodnjega leta.

Zaradi vsega predhodno navedenega, se z namenom omilitve posledic epidemije COVID-19 v gospodarstvu, predlaga podaljšanje veljavnosti do 30. 6. 2022.

Na podlagi šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 34/14) se sklep objavi v Uradnem listu Republike Slovenije. Sklep začne veljati naslednji dan po objavi v Uradnem listu RS.

